Voľby do Národnej rady Slovenskej republiky v roku 2006

Voľby do Národnej rady Slovenskej republiky v roku 2006 boli predčasné parlamentné voľby, ktoré sa konali v sobotu 17. júna 2006. Ich dôsledkom bol koniec druhej vlády Mikuláša Dzurindu a vznik prvej vlády Roberta Fica 8. júla 2006.

 Príčina, termín a vyhlásenie volieb 
Termín predčasných volieb navrhla vláda Slovenskej republiky na svojej schôdzi 8. februára vo vládnom návrhu ústavného zákona o skrátení volebného obdobia Národnej rady Slovenskej republiky po tom, ako Kresťanskodemokratické hnutie ohlásilo svoj odchod z vládnej koalície. Národná rada Slovenskej republiky schválila tento vládny návrh 9. februára 2006. Prezident ústavný zákon podpísal 13. februára 2006. Nový termín nahradil pôvodne uvažovaný riadny termín volieb, ktorý bol určený na 16. septembra 2006. 

 Zmeny v zákone o voľbách do NR SR 
Parlamentné voľby v roku 2006 boli charakteristické tromi významnými zmenami oproti predchádzajúcim parlamentným voľbám:

 aktívne volebné právo, t. j. možnosť voliť, sa priznalo aj slovenským občanom zdržiavajúcim sa v zahraničí, ktorí môžu zaslať hlasovacie lístky poštou,
 politické subjekty, ktoré sa chceli zúčastniť volieb, museli zaplatiť kauciu 500 tisíc korún, ktorá im bude vrátená, v prípade že získali viac ako 2 % odovzdaných hlasov,
 parlamentné voľby trvali iba jeden deň.

 Zúčastnené strany 
Do stanoveného termínu 19. marca 2006 odovzdalo na ministerstve vnútra kandidačné listiny 21 politických subjektov. Ústredná volebná komisia zaregistrovala všetky kandidačné listiny. Vyradila iba jediného kandidáta, ktorý nespĺňal vekovú hranicu 21 rokov. Politickým stranám boli pridelené nasledujúce čísla:

 Ľavicový blok
 Strana občianskej solidarity
 MISIA 21 – Hnutie kresťanskej solidarity
 Strana demokratickej ľavice
 Združenie robotníkov Slovenska
 Kresťanskodemokratické hnutie
 Slovenská národná koalícia – Slovenská vzájomnosť
 Aliancia nového občana
 Hnutie za demokraciu
 Strana maďarskej koalície
 Slobodné fórum
 Občianska konzervatívna strana
 Prosperita Slovenska
 Ľudová strana – Hnutie za demokratické Slovensko
 Agrárna strana vidieka
 Komunistická strana Slovenska
 Slovenská ľudová strana
 Slovenská demokratická a kresťanská únia - Demokratická strana
 SMER - sociálna demokracia
 Slovenská národná strana
 NÁDEJ

 Výsledky 
Parlamentné voľby poznačila historicky najnižšia účasť na tomto type volieb v ponovembrovej histórii Slovenska - na voľbách sa zúčastnilo len 54,67 percent oprávnených voličov. Podľa údajov Vladimíra Skalského, predsedu Svetového združenia Slovákov v zahraničí, vo voľbách hlasovalo 641 voličov bez trvalého pobytu na Slovensku. Voliči s trvalým pobytom hlasovali v svojom bydlisku a nie sú zaradení do štatistiky. Strane SMER – SD sa podarilo dosiahnuť predpokladaný výsledok. Výrazný zisk oproti prieskumom verejnej mienky i oproti minulým voľbám si však pripísala strana v tom čase úradujúceho premiéra Mikuláša Dzurindu SDKÚ – DS (v absolútnych číslach však išlo o výsledok podobný tomu z roku 2002). Na treťom mieste skončila SNS, ktorá sa tak po 4 rokoch opäť vrátila do parlamentu. SMK získala historicky najvyššie percento, aj keď v absolútnych číslach počet jej hlasov znamenal prepad. Predposlednou stranou, ktorá sa dostala do parlamentu bola ĽS – HZDS, ktorá od svojho vzniku ešte nikdy neskončila na inom mieste ako prvom, no voľby v roku 2006 pre ňu znamenali obrovský prepad v počte získaných hlasov. Šiestou stranou, ktorá prekročila 5%-nú hranicu potrebnú na vstup do parlamentu bolo KDH, v ktorom po voľbách zavládlo isté sklamanie, pretože jej predstavitelia dúfali v zisk na úrovni približne 12 %. Pod 5%-ným volebným kvórom bolo 15 strán, pre ktoré hlasovalo 275 815 voličov, čím prepadlo 11.98 % platných hlasov. 

Po 4 rokoch opustili parlament zástupcovia KSS. Slobodné fórum, ktoré vzniklo odštiepením od SDKÚ – DS, rovnako nezískalo dostatočný počet hlasov na vstup do parlamentu. Obe strany si však zaistili spolu s parlamentnými stranami finančný príspevok od štátu. Parlament opustili aj zástupcovia ANO.

 Strany, ktoré sa dostali do parlamentu 

 Poradie Strana Počethlasov Pomer k počtuplatných hlasov Početkresiel Pomerv parlamente 1. SMER – sociálna demokracia 671 185 29,14 % 50 33,33 % 2. Slovenská demokratická a kresťanská únia – Demokratická strana 422 815 18,36 % 31 20,67 % 3. Slovenská národná strana 270 230 11,73 % 20 13,33 % 4. Strana maďarskej koalície 269 111 11,68 % 20 13,33 % 5. Ľudová strana – Hnutie za demokratické Slovensko 202 540 8,79 % 15 10,00 % 6. Kresťanskodemokratické hnutie 191 443 8,31 % 14 9,33 %
8. júla 2006 vznikla prvá vláda Roberta Fica s podporou koaličných strán SMER – sociálna demokracia, Slovenskej národnej strany a Ľudovej strany – Hnutia za demokratické Slovensko (čím skončila činnosť druhá vláda Mikuláša Dzurindu). 

 Strany, ktoré sa nedostali do parlamentu 
 Poradie Strana Počethlasov Pomer k počtuplatných hlasov 7. Komunistická strana Slovenska 89 418 3,88 % 8. Slobodné fórum 79 963 3,47 % 9. Aliancia nového občana 32 775 1,42 % 10. Hnutie za demokraciu 14 728 0,64 % 11. NÁDEJ 14 595 0,63 % 12. Ľavicový blok 9 174 0,40 % 13. Združenie robotníkov Slovenska 6 864 0,30 % 14. Občianska konzervatívna strana 6 262 0,27 % 15. Slovenská národná koalícia - Slovenská vzájomnosť 4 016 0,17 % 16. Slovenská ľudová strana 3 815 0,17 % 17. Agrárna strana vidieka 3 160 0,14 % 18. Prosperita Slovenska 3 118 0,14 % 19. Strana demokratickej ľavice 2 906 0,13 % 20. Misia 21 – Nová kresťanská demokracia 2 523 0,11 % 21. Strana občianskej solidarity 2 498 0,11 %

 Výsledky podľa krajov 
 uvedené sú len výsledky strán, ktoré dosiahli vo voľbách nad 2 %.

KrajSMER-SDSDKÚ-DSSNSSMK-MKPĽS-HZDSKDHKSSSFBratislavský kraj21,42 %36,05 %8,80 %6,12 %6,72 %7,87 %2,96 %5,77 %Trnavský kraj23,26 %15,93 %7,83 %29,00 %7,46 %7,39 %3,03 %2,58 %Nitriansky kraj24,87 %12,30 %9,32 %31,67 %7,98 %5,41 %2,90 %2,19 %Trenčiansky kraj33,98 %15,03 %15,90 %0,34 %14,29 %7,93 %4,74 %3,34 %Žilinský kraj33,01 %14,78 %18,83 %0,27 %10,80 %10,91 %4,01 %3,37 %Banskobystrický kraj31,08 %15,74 %13,37 %12,49 %8,05 %5,07 %5,12 %3,31 %Košický kraj29,48 %19,20 %8,63 %14,27 %6,70 %7,73 %4,00 %3,87 %Prešovský kraj35,44 %17,93 %10,73 %0,34 %8,40 %13,97 %4,26 %3,27 %

 Preferenčné hlasy 
Podľa zákona o voľbách má občan možnosť uprednostniť v rámci strany maximálne štyroch kandidátov tým, že im dá prednostný hlas zakrúžkovaním ich poradového čísla na kandidátnej listine strany, keď upravuje volebný lístok. Odovzdaním preferenčného hlasu získava poslanec silnejší mandát od voliča. Nasledujúca tabuľka uvádza kandidátov, ktorí dostali aspoň 100-tisíc preferenčných hlasov od  voličov:
KandidátPočet hlasovPolitická stranaPoradie na kandidátkeRobert Fico443 230SMER-SD1.Robert Kaliňák299 253SMER-SD2.Iveta Radičová205 538SDKÚ-DS3.Ivan Mikloš199 801SDKÚ-DS2.Béla Bugár179 237SMK-MKP1.Ján Slota174 010SNS1.Mikuláš Dzurinda165 729SDKÚ-DS1.Vladimír Mečiar139 255ĽS-HZDS1.Eduard Kukan138 495SDKÚ-DS4.Pál Csáky110 799SMK-MKP2.Dušan Čaplovič110 702SMER-SD4.Pavol Paška106 308SMER-SD3.

 Referencie 

 Pozri aj 
 Zoznam kandidačných listín pre voľby do NR SR v roku 2006
 Ústredná volebná komisia pre parlamentné voľby na Slovensku v roku 2006

Externé odkazy
 Slovak Election Data Project - výsledky volieb vo formáte vhodnom na štatistickú analýzu
 oficiálne výsledky volieb na stránke Štatistického úradu SR, zdroj ŠÚ SR
 Electoral Geography
 využitie preferenčného hlasovania


2006
Kategória:Voľby 2006
Kategória:2006 na Slovensku